ddrg/super_eurlex huggingface dataset:
2.

a 3. cikk helyébe a következő szöveg lép: „3. cikk A misszió felépítése és telepítési helye (1) A misszió parancsnoksága Kinshasában található és a következőkből áll: a) misszióvezető; b) rendőrségi stratégiai tanácsadók csoportja; c) rendőrségi operatív tanácsadók csoportja; d) jogi stratégiai és operatív tanácsadók csoportja; e) egy adminisztratív támogató. (2) A misszió állandó jelenléttel rendelkezik a KDK keleti részén Gomában és Bukavuban, hogy segítségnyújtással és szakértelmével támogassa a kelet-kongói stabilizációs folyamatot. (3) A feladatok szakmai megoszlása a következő: a) a rendőrségi reform különböző munkacsoportjaiba bevont szakértők, valamint a kongói hatóságok által tervbe vett rendőrségi reform lebonyolítási bizottságának szervezeti és döntési kulcspozícióihoz rendelt tanácsadók; b) a kongói nemzeti rendőrséghez, különösen a kulcspozíciókba, valamint a bűnügyi rendőrséghez és a rendfenntartó erőkhöz delegált szakértők; c) a büntetőjog területén egy támogató, annak érdekében, hogy a rendőrségi területen folytatott tevékenységeket a büntető igazságszolgáltatással való kapcsolattartást biztosító láncszemmel egészítsék ki, és a büntető igazságszolgáltatás reformja jelentős vetületeinek – beleértve a katonai büntető igazságszolgáltatást – helyt adjanak; d) a biztonsági ágazat reformjának horizontális vetületeivel összefüggő tevékenységhez való hozzájárulásként egy szakértő; e) a kongói nemzeti rendőrséghez, különösen a kulcspozíciókba, valamint a határőrséghez és az ellenőrző rendőrfelügyelőséghez segítőül delegált szakértők; f) a keleti országrész stabilizációs folyamának rendfenntartó, továbbá nemi szempontú, emberi jogi, valamint a fegyveres konfliktusban érintett gyermekekkel kapcsolatos vonatkozásaihoz, valamint annak a nemzeti rendőrség reformjának folyamatával való összekapcsolásához delegált szakértők. (4) A misszió telepítési helye Kinshasa, Goma és Bukavu. Figyelemmel arra, hogy megbízatásából következően a misszió tevékenysége a KDK egész földrajzi területére kiterjed, a misszióvezető vagy bármely, a misszióvezető által e célból felruházott személy utasítására a biztonsági helyzettől függően a szakértőknek a különböző tartományok más pontjain való helyváltoztatására és ideiglenes jelenlétére is szükség lehet.”;
15.

1. szakasz: Technikai munkalátogatások az egyes országokban: — A szakértők a fentiek szerint felkeresik a kedvezményezett államokat, hogy felmérjék az ideiglenes technikai titkárság adatainak és termékeinek ismeretét és használatát. Kapcsolatot tartanak a nemzeti hatóságokkal annak érdekében, hogy képet kapjanak az aktuális igényekről és nézetekről, valamint javítsák az ideiglenes technikai titkárság adatainak és termékeinek ismeretét, beleértve a polgári és tudományos célú felhasználásuk lehetőségét. A szakértők továbbá kapcsolatba lépnek az egyes országok más olyan érdekelt intézményeivel is, amelyek számára hasznos lehet az ideiglenes technikai titkárság adatainak és termékeinek felhasználása. A szakértők szükség esetén megkönnyítik a nemzeti hatóság és az érintett intézmények közötti hálózatépítést. Amennyiben van nemzeti adatközpont, a prioritást érdemlő támogató tevékenységek kiválasztása céljából felmérik a központ személyzettel és infrastruktúrával való ellátottságát (beleértve a számítógépes és internetes infrastruktúrát). — Ezt követően egy technikai gyakorlati képzésre kerül majd sor, amelyen az e szakaszban kiválasztott intézmények részvevői közösen vesznek részt. A képzés az ideiglenes technikai titkárság adataira és termékeire vonatkozó technikai oktatásból áll. A képzést a részvevők készségeinek és a kedvezményezett országok hivatalos nyelveinek figyelembevételével fogják kialakítani. A képzésen a részvevők a nemzeti adatközpontok számára kifejlesztett ideiglenes technikai titkársági szoftverrel dolgoznak, amely az ideiglenes technikai titkárság adatainak és termékeinek lekérésére és elemzésére szolgál. A részvevők (a titkárság jogosult felhasználói) megkapják ezt a szoftvert, hogy saját intézményükben telepítsék. Az ideiglenes technikai titkárság jogosult felhasználóinak minősülő részvevők továbbá saját szükségleteik szerinti számítógépes hardvert és perifériákat is kapnak. A képzés jó alkalomnak bizonyul majd a régió intézményeinek technikai munkatársai közötti együttműködés elősegítésére is.
18.

Jongwe Printing and Publishing Company (PVT) Ltd (másképp: Jongwe Printing and Publishing Co., másképp: Jongwe Printing and Publishing Company)
A Tanács jogi aktusa

(1996. július 23.)

az Európai Unióról szóló szerződés K.3. cikke alapján az Európai Rendőrségi Hivatal létrehozásáról szóló egyezménynek az Európai Közösségek Bírósága általi előzetes döntés útján történő értelmezéséről szóló jegyzőkönyv kidolgozásáról

(96/C 299/01)

AZ EURÓPAI UNIÓ TANÁCSA,

tekintettel az Európai Unióról szóló szerződésre, és különösen annak K.3. cikke (2) bekezdésének c) pontjára,

mivel az Európai Unióról szóló szerződés K.3. cikke (2) bekezdésének c) pontja úgy rendelkezik, hogy az Európai Unióról szóló szerződés K.3. cikke alapján kidolgozott egyezmények előírhatják, hogy rendelkezéseik értelmezésére és az alkalmazásukkal kapcsolatos jogviták tekintetében a Bíróság rendelkezik hatáskörrel, az egyezményekben meghatározott szabályoknak megfelelően,

ÚGY HATÁROZOTT, hogy befejeződött a jegyzőkönyv kidolgozása, amelynek szövegét a melléklet tartalmazza, és amelyet az Unió tagállamai kormányainak képviselői 1996. július 24-én fognak aláírni;

AJÁNLJA a tagállamoknak, hogy a jegyzőkönyvet alkotmányos követelményeiknek megfelelően fogadják el.

Kelt Brüsszelben, 1996. július 23-án.

a Tanács részéről

az elnök

I. Yates

--------------------------------------------------
A Tanács jogi aktusa

(1997. május 26.)

az Európai Unió tagállamaiban a polgári vagy kereskedelmi ügyekben a bírósági és bíróságon kívüli iratok kézbesítéséről szóló egyezménynek az Európai Közösségek Bírósága általi értelmezéséről szóló jegyzőkönyv kidolgozásáról

(97/C 261/02)

AZ EURÓPAI UNIÓ TANÁCSA,

tekintettel az Európai Unióról szóló szerződésre és különösen annak K.3. cikke (2) bekezdésének c) pontjára,

tekintettel az Európai Unió tagállamaiban a polgári vagy kereskedelmi ügyekben a bírósági és bíróságon kívüli iratok kézbesítéséről szóló egyezmény 17. cikkére,

mivel a Szerződés K.3. cikke (2) bekezdésének c) pontja szerint a Szerződés K.3. cikke alapján létrejött egyezmények kiköthetik, hogy az Európai Közösségek Bírósága hatáskörrel bír rendelkezéseik értelmezésére az egyezmények által megállapítható rendelkezésekkel összhangban;

megvizsgálva az elnökség által folytatott konzultációt követően a Szerződés K.6. cikkével összhangban az Európai Parlament álláspontját [1],

ÚGY HATÁROZOTT, hogy lezárult az egyezmény végleges szövegének kidolgozása, amelyet a melléklet tartalmaz, és amelyet a tagállamok kormányainak képviselői a mai napon aláírtak;

AJÁNLJA a tagállamoknak, hogy az egyezményt alkotmányos követelményeiknek megfelelően fogadják el.

Kelt Brüsszelben, 1997. május 26-án.

a Tanács részéről

az elnök

W. Sorgdrager

[1] 1997. április 11-i vélemény (a Hivatalos Lapban még nem tették közzé).

--------------------------------------------------
A Tanács jogi aktusa

(1997. december 18.)

az Európai Unióról szóló szerződés K.3. cikke alapján a vámigazgatási szervek közötti kölcsönös jogsegélyről és együttműködésről szóló egyezmény kidolgozásáról

(98/C 24/01)

AZ EURÓPAI UNIÓ TANÁCSA,

tekintettel az Európai Unióról szóló szerződésre, és különösen annak K.3. cikke (2) bekezdésének c) pontjára,

mivel az Unió céljainak elérése érdekében a tagállamok a vámigazgatási szervek közötti együttműködést közös érdekű ügynek tekintik, amely a Szerződés VI. címében meghatározott együttműködés alá tartozik;

ÚGY HATÁROZOTT, hogy az egyezmény, amelynek szövegét a melléklet tartalmazza, és amelyet a tagállamok kormányainak képviselői a mai napon aláírtak, kidolgozásra kerül,

AJÁNLJA a tagállamoknak, hogy az egyezményt az alkotmányos követelményeiknek megfelelően fogadják el.

Kelt Brüsszelben, 1997. december 18-án.

a Tanács részéről

az elnök

F. Boden

--------------------------------------------------
A Tanács jogi aktusa

(2000. november 30.)

az Európai Rendőrségi Hivatal létrehozásáról szóló egyezmény (Europol Egyezmény) 43. cikkének (1) bekezdése alapján az Egyezmény 2. cikkének és mellékletének módosításáról szóló jegyzőkönyv létrehozásáról

(2000/C 358/01)

AZ EURÓPAI UNIÓ TANÁCSA,

tekintettel az Európai Rendőrségi Hivatal létrehozásáról szóló egyezményre [1], és különösen annak 43. cikke (1) bekezdésére,

tekintettel Portugália kezdeményezésére [2]

tekintettel az Európai Parlament véleményére,

tekintettel az Igazgatóság véleményére,

mivel:

az Európai Tanács tamperei ülésén felkérte a Tanácsot, hogy az Europol hatáskörét terjessze ki a pénzmosásra általában, tekintet nélkül arra, hogy mely bűncselekmény-típusból származik a tisztára mosott pénz,

ÚGY HATÁROZOTT, hogy létrehozza a mellékelt szövegű, az Európai Rendőrségi Hivatal létrehozásáról szóló egyezményt módosító jegyzőkönyvet, amelyet az Európai Unió tagállamai kormányainak képviselői a mai napon aláírtak;

AJÁNLJA a tagállamoknak, hogy az egyezményt alkotmányos követelményeikkel összhangban fogadják el.

Kelt Brüsszelben, 2000. november 30-án.

a Tanács részéről

az elnök

M. Lebranchu

[1] HL C 316., 1995.11.27., 2. o.

[2] HL C 200., 2000.7.13., 1. o.

--------------------------------------------------
A Tanács 922/72/EGK rendelete

(1972. május 2.)

az 1972/73-as tenyészévben a selyemhernyókra nyújtott támogatás általános szabályainak megállapításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a selyemhernyó-tenyésztés ösztönzésére szolgáló különleges intézkedések megállapításáról szóló, 1972. április 24-i 845/72/EGK tanácsi rendeletre [1] és különösen annak 2. cikke (4) bekezdésére,

tekintettel a Bizottság javaslatára,

mivel a 845/72/EGK rendelet 2. cikke megállapítja, hogy a Közösségben tenyésztett selyemhernyókra támogatást kell nyújtani; mivel az említett cikkben előírt általános alkalmazási szabályokat el kell fogadni;

mivel a támogatási rendszer alkalmazásának egyszerűsítése céljából minden tagállamban csak az adott tagállam területén tenyésztett selyemhernyók után kell támogatást nyújtani;

mivel az említett rendszer megfelelő működésének biztosításához meg kell határozni, hogy ki jogosult a támogatásra, továbbá meg kell határozni a támogatás nyújtásának egyes követelményeit;

mivel közigazgatási ellenőrzési rendszert kell bevezetni annak biztosítására, hogy a támogatást csak az arra jogosult termékekre nyújtsák;

mivel az említett rendszert egységesen alkalmazásának érdekében meg kell határozni a támogatás kiszámítására szolgáló részletes szabályokat;

mivel ennek a rendeletnek csak annyi ideig kell hatályban maradnia, amely hatékonyságának értékelésére elegendő,

ELFOGADTA EZT A RENDELETET:

1. cikk

Az 1972/73-as tenyészévben a Közösségben tenyésztett selyemhernyókra a 845/72/EGK rendelet 2. cikkében előírt támogatás esetében a következő cikkekben meghatározott általános szabályokat kell alkalmazni.

2. cikk

(1) A tagállam – a tenyésztő kérelmére – támogatást nyújt a területén tenyésztett selyemhernyók után.

(2) A tagállamok csak azoknak a tenyésztőknek nyújthatnak támogatást, amelyek a petedobozokat jóváhagyott testülettől szerezték be, és amelyek a tenyésztés sikeres befejezése után az előállított gubókat jóváhagyott testületnek szállítják le.

(3) A selyemhernyó-tenyésztés akkor tekinthető sikeresen befejezettnek, amikor a felhasznált petedobozokból meghatározott, minimális számú gubót állítottak elő; ezt a minimális számot még meg kell határozni.

3. cikk

A termelő tagállamok közigazgatási ellenőrzést vezetnek be annak biztosítására, hogy a támogatás iránti kérelemben szereplő termékek megfelelnek a támogatás nyújtására vonatkozó követelményeknek.

4. cikk

A támogatás összegét selyemhernyópete-dobozonként kell kiszámítani.

5. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1972. május 2-án.

a Tanács részéről

az elnök

G. Thorn

[1] HL L 100., 1972.4.27., 1. o.

--------------------------------------------------
31980R0797R(01)
1980.4.1. L 87/39 AZ EURÓPAI KÖZÖSSÉGEK HIVATALOS LAPJA
HELYESBÍTÉS
a cukorágazatban el őzetesen rögzített exportlefölözések és -visszatérítések kiigazításáról szóló 797/80/EGK
bizottsági rendelethez
(Az Európai Közösségek Hivatalos Lapja L 87., 1980.4.1., 39. o.; magyar nyelv űkülönkiadás 3. fejezet, 04. kötet, 184. o.)
Az 1. cikk (2) bekezdése harmadik albekezdésében
a következ őszövegrész : „… megállapított szabványmin őségi követelményekt ől, …”
helyesen : „… megállapított standard min őségi követelményekt ől, …”.03/45. kötet 253 Az Európai Unió Hivatalos Lapja HU
Hivatalos Lap L 368 , 28/12/1982 o. 0027 - 0028

finn különkiadás fejezet 4 kötet 1 o. 0063

spanyol különkiadás fejezet 04 kötet 2 o. 0042

svéd különkiadás fejezet 4 kötet 1 o. 0063

portugál különkiadás fejezet 04 kötet 2 o. 0042



A Bizottság 3510/82/EGK rendelete (1982. december 23.) a tonhalra alkalmazandó átváltási arányok meghatározásáról AZ EURÓPAI KÖZÖSSÉGEK BIZOTTSÁGA, tekintettel az Európai Gazdasági Közösséget létrehozó szerződésre, tekintettel a halászati termékek piacának közös szervezéséről szóló, 1981. december 29-i 3796/81/EGK tanácsi rendeletre [1] és különösen annak 17. cikke (6) bekezdésére, mivel a konzervipari feldolgozásra szánt tonhal közösségi termelői árát minden évben rögzítik; mivel meg kell határozni a különböző tonhalfajokra, méretükre és különböző kiszerelésükre vonatkozó átváltási arányokat; mivel az e rendeletben előírt intézkedések összhangban vannak a Halászatitermék-piaci Irányítóbizottság véleményével, ELFOGADTA EZT A RENDELETET: 1. cikk A különböző tonhalfajokra, méretükre és a különböző kiszerelésükre vonatkozó átváltási arányokat e rendelet melléklete tartalmazza. 2. cikk Ez a rendelet 1983. január 1-jén lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 1982. december 23-án. a Bizottság részéről Giorgios Contogeorgis a Bizottság tagja [1] HL L 379., 1981.12.31., 1. o. -------------------------------------------------- MELLÉKLET I. A különböző tonhalfajokra vonatkozó átváltási arányok Fajták | Átváltási arány | A.Sárga úszójú tonhal (Thunnus albacares) –10 kg-nál nagyobb egyedek | 1 | –legfeljebb 10 kg-os egyedek | 0,91 | B.Hosszú úszójú tonhal (Thunnus alalunga) –10 kg-nál nagyobb egyedek | 1,14 | –legfeljebb 10 kg-os egyedek | 1,45 | C.Egyéb fajok | 0,64 | II. Az I. szakaszban említett fajok mindegyikére vonatkozó átváltási arányok, feldolgozástól függően Feldolgozás | Átváltási arány | A.Egész | 1 | B.Zsigerelt és kopoltyúzott | 1,14 | C.Egyéb | 1,24 | --------------------------------------------------
A Bizottság 632/83/EGK rendelete

(1983. március 16.)

a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékének létrehozásáról szóló 2730/81/EGK rendelet tizenkettedik módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1183/82/EGK rendelettel [1] módosított, a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [2] és különösen annak 13. cikke (3) bekezdésére és 17. cikke (4) bekezdésére,

mivel a legutóbb a 3526/82/EGK rendelettel [3] módosított 2730/81/EGK bizottsági rendelet [4] létrehozta a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékét;

mivel az érintett importőr országok kereskedelmi gyakorlatáról és a szóban forgó hivatalok hivatalos minőségéről a Közösség rendelkezésére álló legfrissebb információk figyelembevételével az említett rendeletet módosítani kell;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2730/81/EGK rendelet mellékletében szereplő kibocsátó szervezetek névjegyzékében a Szíria mint importáló ország alatt másodikként feltüntetett, "Saydlia ou établissements publics (Phormex)" nevű szervezet helyébe a következő szervezet lép:

"General Organization for the Trade of Pharmaceutical Products (Saydalaya)

Hamadani St,

PO Box 3052,

Damascus."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1983. március 16-án.

a Bizottság részéről

Poul Dalsager

a Bizottság tagja

[1] HL L 140., 1982.5.20., 1. o.

[2] HL L 148., 1968.6.28., 13. o.

[3] HL L 369., 1982.12.29., 25. o.

[4] HL L 272., 1981.9.26., 25. o.

--------------------------------------------------
A Bizottság 1087/83/EGK rendelete

(1987. május 4.)

egyes árucikkeknek a Közös Vámtarifa 22.02 A. alszáma alá történő besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a Görögország csatlakozási okmánya által módosított, a Közös Vámtarifa szerinti nómenklatúra egységes alkalmazásához szükséges intézkedésekről szóló 1969. január 16-i 97/69/EGK tanácsi rendeletre [1], és különösen annak 3. cikkére,

mivel a Közös Vámtarifa szerinti nómenklatúra egységes alkalmazásának biztosítása érdekében rendelkezéseket kell tenni meghatározott, néha "alkoholmentes sör"-ként elnevezett italok besorolására, amiket maláta erjesztésével nyernek komló hozzáadásával, és melynek alkoholtartalma nem éri el a 0,5 térfogatszázalékot;

mivel a legutóbb a 859/83/EGK rendelettel [2] módosított 950/68/EGK tanácsi rendelethez [3] mellékelt Közös Vámtarifa 22.02 vámtarifaszáma az alkoholmentes italokra vonatkozik, és a 22.03 vámtarifaszáma a sörre vonatkozik;

mivel a legfeljebb 0,5 térfogatszázaléknyi, nagyon alacsony alkoholtartalmára tekintettel ez a termék nem tekinthető a 22.03 vámtarifaszám alá tartozó sörnek;

mivel a fent nevezett terméket a 22.02 vámtarifaszám alá kell besorolni alkoholmentes italként; mivel ezen a vámtarifaszámon belül a 22.02 alszám kiválasztása a megfelelő;

mivel a Közös Vámtarifa szerinti nómenklatúrával foglalkozó bizottság kedvező véleményének a hiányában a Bizottság javasolta, hogy a Tanács fogadjon el a 97/69/EGK rendelet 3. cikkében szereplő rendelkezéseket;

mivel a Tanács nem járt el a javaslat hozzá történő benyújtását követő három hónapon belül, és ezért a Bizottság a 97/69/EGK rendelet fent említett eljárása szerint elfogadhatja a javasolt rendelkezést,

ELFOGADTA EZT A RENDELETET:

1. cikk

A maláta erjesztésével és komló hozzáadásával készített "alkoholmentes sör"-ként megnevezett italokat, amelyek alkoholtartalma nem éri el a 0,5 térfogatszázalékot, a Közös Vámtarifa következő alszáma alá kell besorolni:

22.02 Víz, beleértve a természetes vagy mesterséges ásványvizet és szénsavas vizet is, cukor vagy más édesítőanyag hozzáadásával vagy ízesítve, és más alkoholmentes ital, a 20.07 vtsz. alá tartozó gyümölcs- és zöldséglevek kivételével:

A. Tej vagy tejzsírtartalom nélkül.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1983. május 4-én.

a Bizottság részéről

Karl-Heinz Narjes

a Bizottság tagja

[1] HL L 14., 1969.1.21., 1. o.

[2] HL L 95., 1983.4.14., 11. o.

[3] HL L 172., 1968.7.22., 1. o.

--------------------------------------------------
A Tanács 2006/84/EGK rendelete

(1984. július 9.)

az Európai Gazdasági Közösség tagállamainak a csalások megelőzéséért felelős hatóságai és a Svájci Államszövetség illetékes hatóságai közötti közvetlen együttműködés létrehozásáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a legutóbb az 1595/83/EGK [1] rendelettel módosított, a borpiac közös szervezéséről szóló, 1979. február 5-i 337/79/EGK tanácsi rendeletre [2] és különösen annak 64. cikke (2) bekezdésére,

tekintettel a Bizottság ajánlására,

mivel a borágazatban jelentkező csalások megelőzése céljából a hatékonyabb fellépés érdekében a 337/79/EGK rendelet 64. cikke (1) bekezdésének negyedik albekezdése közvetlen együttműködést ír elő a tagállamok megfelelő hatóságai között, továbbá ezek és a Közösséggel megállapodást vagy megegyezést kötött harmadik országok illetékes hatóságai között; mivel az ilyen együttműködés kialakítása érdekében a Közösség 1982-ben felvette a kapcsolatot a svájci hatóságokkal, amelyek a kölcsönös kötelezettségvállalásról szóló levélváltás alapján elfogadták ezt az együttműködést;

mivel a Közösség nevében meghozandó kötelezettségvállalást jóvá kell hagyni,

ELFOGADTA EZT A RENDELETET:

1. cikk

Az Európai Gazdasági Közösség és a Svájci Államszövetség közötti, a Közösség tagállamainak a csalások megelőzéséért felelős hatóságai és az illetékes svájci hatóságok közötti közvetlen együttműködést létrehozó levélváltást ezennel jóváhagyják.

A levélváltás szövegét csatolták e rendelethez.

2. cikk

A Tanács elnöke felhatalmazást kap, hogy kijelölje a levélváltásnak az Európai Gazdasági Közösség nevében való aláírására jogosult személyt.

3. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1984. július 9-én.

a Tanács részéről

az elnök

A. Dukes

[1] HL L 163., 1983.6.22., 48. o.

[2] HL L 54., 1979.3.5., 1. o.

--------------------------------------------------